Bojner: Negociatat për borxhin pa rezultat
Sekrateri i Thesarit Gajtner thotë se nëse negociatat dështojnë, kjo do të jetë për shkak të intransigjencës së republikanëve.
Vazhdon konfrontimi mes administratës Obama dhe republikanëve në Kongres për një plan për uljen e deficitit për të parandaluar ngritjen automatike të taksave dhe shkurtimin e shpenzimeve federale që do të hynë në fuqi më 1 janar. Korrespondenti i Zërit të Amerikës, Majkëll Bouman, njofton nga Uashingtoni se askush nuk jep garanci se mund të arrihet në marrëveshje para skadimit të afatit para fundit të vitit. Tani që kanë mbetur vetëm katër javë nga ky regjim shtrëngues që mund të godasë ekonominë delikate amerikane, kryetari i Dhomës së Përfaqësuesve të Kongresit amerikan, Xhan Bojner, pranoi se Shtetet e Bashkuara mund t’i shpëtojnë në fakt “katastrofës fiskale”. Bojner foli në programin televiziv . Në të njejtin program, sekretari i Thesarit, Timothi Gajtner, u pyet nëse ai do të garantonte një marrëveshje para 1 janarit. Javën e kaluar, zoti Gajtner u takua me udhëheqësit e Kongresit për të paraqitur planin e administratës Obama për të shmangur katastrofën fiskale. Propozimi përmand ngritjen e taksave për të pasurit, shtimin e shpenzimeve në infrastrukturë, kompensimeve federale të papunësisë, uljen e kostos së kujdesit shëndetësor për pensionistët, duke shfrytëzuar kursimet nga përfundimi i luftës në Afganistan. Kryetari Bojner tha se plani i administratës parashikon shkurtime të mëdha taksash dhe jo shkurtime reale shpenzimesh. Sekretari Gajtner u përgjegj se nëse repulikanët kanë një variant më të mirë, ata duhet Gajtner tha se nëse negociatat dështojnë, kjo do të jetë për shkak të intransigjencës së republikanëve. Republikanët thonë se ajo që po e bllokon marrëveshjen është këmbëngulja e Presidentit Barak Obama për ngritjen e taksave pa u angazhuar për shpenzime të ndjeshme. Kryetari i Dhomës së Përfaqësuesve Bojner tha se negociatat kanë ngecur. Vetëm një takim i drejtpërdrejtë është zhvilluar deri tani mes Presidentit Obama dhe udhëheqësve të Kongresit që nga zgjedhjet e muajit të kaluar. Shtëpia e Bardhë dhe stafi i Kongresit janë përpjekur të negociojnë për javë me radhë për të ngushtuar divergjencat. Deficiti federal amerikan i kalon një trilionë dollarët në vit dhe borxhi kombëtar është mbi 16 trilionë dollarë.